stanford-oval/wikipedia huggingface dataset:
เรเวน (นักมวยปล้ำ)
แชมป์และรางวัลความสำเร็จ > แมตช์ที่มีสิ่งเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Raven (hair and championship) | The Sandman (belt) | Scranton, Pennsylvania, US | ECW event | 000000001997-01-18-000018 มกราคม 1997 |  |
| Shane Douglas (hair) | Raven (hair) | Nashville, Tennessee, US | NWA TNA Weekly PPV #63 | 000000002003-09-17-000017 กันยายน 2003 |  |
แหล่งข้อมูลอื่น

เว็บไซต์ทางการ
เรเวน ที่ WWE.com
Sleeper-Film.com (Official Website of "Sleeper") เก็บถาวร 2018-08-07 ที่ เวย์แบ็กแมชชีน
The Official YouTube Channel and Video-Blog for Raven.
เอียวจอ

ขุนพลของกองซุนเอี๋ยน
| เอียวจอ (หยาง จั้ว) |
| --- | --- |
楊祚

ขุนพล (將軍 เจียงจฺวิน)
ดำรงตำแหน่ง ค.ศ. 237 (237) – ค.ศ. 238 (238)
กษัตริย์: กองซุนเอี๋ยน (รัฐเอียน)
 
ข้อมูลส่วนบุคคล
เกิด: ไม่ทราบ
เสียชีวิต: ไม่ทราบ
อาชีพ: ขุนพล

เอียวจอ มีชื่อในภาษาจีนกลางว่า หยาง จั้ว (จีน: 楊祚; พินอิน: Yáng Zuò) เป็นขุนพลใต้บังคับบัญชาของกองซุนเอี๋ยนในรัฐวุยก๊กในยุคสามก๊กของจีน
ประวัติ

ดูเพิ่ม: การบุกเลียวตั๋งของสุมาอี้
ในปี ค.ศ. 238 หลังจากกองซุนเอี๋ยนก่อกบฏต่อวุยก๊กในเมืองเลียวตั๋ง (遼東侯 เหลียวตงจฺวิ้น) และตั้งตนเป็นเอียนอ๋อง (燕王 เยียนหวาง) ราชสำนักวุยก๊กมอบหมายให้สุมาอี้นำทัพไปปราบกองซุนเอี๋ยน กองซุนเอี๋ยนจึงส่งเอียวจอ ปีเอี๋ยน และคนอื่น ๆ ให้คุมทัพหลักของเลียวตั๋งไปตั้งค่ายอยู่ที่เลียวซุน (遼隧 เหลียวซุ่ย; ใกล้กับนครไห่เฉิง มณฑลเหลียวหนิงในปัจจุบัน) เพื่อรับมือสุมาอี้ เอียวจอและคนอื่น ๆ ถูกโฮจุ้นขุนพลวุยก๊กใต้บังคับบัญชาของสุมาอี้โจมตีจนแตกพ่าย
สุมาอี้ลอบนำทัพหลักของวุยก๊กเข้าโจมตีเซียงเป๋ง (襄平 เซียงผิง; นครหลวงของเลียวตั๋ง ปัจจุบันคือนครเหลียวหยาง) เอียวจอและคนอื่น ๆ จึงจำต้องล่าถอยกลับไปช่วยเซียงเป๋ง ขณะที่สุมาอี้นำทัพวุยก๊กล้อมเซียงเป๋ง ในช่วงเวลานั้นเอียวจอและคนอื่น ๆ ก็ออกมายอมจำนนต่อสุมาอี้
ดูเพิ่ม

รายชื่อบุคคลในยุคสามก๊ก
การบุกเลียวตั๋งของสุมาอี้
ไตรราชกกุธภัณฑ์

ภาพโดยการคาดคะเนของไตรราชกกุธภัณฑ์
ไตรราชกกุธภัณฑ์ (ญี่ปุ่น: 三種の神器; โรมาจิ: Sanshu no Jingi/Mikusa no Kamudakara) เป็นเครื่องราชกกุธภัณฑ์ 3 อย่างของจักรพรรดิญี่ปุ่น ประกอบด้วยพระแสงดาบคูซานางิ (ญี่ปุ่น: 草薙劍; โรมาจิ: Kusanagi), กระจกยาตะ โนะ คางามิ (ญี่ปุ่น: 八咫鏡; โรมาจิ: Yata no Kagami) และอัญมณียาซากานิ โนะ มางาตามะ (ญี่ปุ่น: 八尺瓊勾玉; โรมาจิ: Yasakani no Magatama เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (กระจก) และความเมตตากรุณา  (อัญมณี)
ตั้งแต่ปี ค.ศ. 690 เป็นต้นมา การถวายไตรราชกกุธภัณฑ์แก่จักรพรรดิโดยนักบวชที่ศาลเจ้าถือเป็นขั้นตอนหลักของพระราชพิธีเถลิงถวัลยราชสมบัติ พระราชพิธีนี้มิได้เปิดเผยต่อสาธารณชน และตามธรรมเนียมแล้ว จะมีการเปิดเผยราชกกุธภัณฑ์ทั้งสามเฉพาะพระพักตร์องค์จักรพรรดิ โดยนักบวชชั้นสูงที่ได้รับมอบหมายเท่านั้น ด้วยเหตุนี้จึงไม่มีภาพถ่ายหรือภาพวาดรูปร่างที่แท้จริงของไตรราชกกุธภัณฑ์
ดูเพิ่ม

ราชบัลลังก์ดอกเบญจมาศ
ราชวงศ์ญี่ปุ่น
ตราแผ่นดินของญี่ปุ่น
เครื่องราชอิสริยาภรณ์มงคลรัตน์
ชินโต
| ด ค กเครื่องราชกกุธภัณฑ์และเครื่องบรมขัตติยราชวราภรณ์แบ่งตามประเทศ |
| --- | --- |
 แอลเบเนีย  ออสเตรีย  บราซิล  บัลแกเรีย  Czechia  เดนมาร์ก  ฝรั่งเศส  จอร์เจีย  เยอรมนี บาวาเรีย  ปรัสเซีย  Württemberg  กรีซ  จักรวรรดิโรมันอันศักดิ์ศิทธิ์  ฮังการี  อิหร่าน  ไอร์แลนด์  อิตาลี Kingdom of Sicily  Kingdom of Naples  Lombardia  Toscana  เวเนเซีย  ญี่ปุ่น  มาเลเซีย  เนเธอร์แลนด์ เครื่องประดับ  ไนจีเรีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สเปน  สวีเดน  ไทย  สหราชอาณาจักร สก็อตแลนด์  เวลส์ 
 Former or historical sovereign states shown in italics
เซ็ตไตโชเน็น

| --- | --- |
เซ็ตไตโชเน็น
絶対少年
ชื่อภาษาอังกฤษ: Absolute Boy
แนว: ดราม่า, แฟนตาซี, ไซไฟ, ลึกลับ
อนิเมะ
กำกับโดย: โทโมมิ โมจิซึกิ
สตูดิโอ:  Bandai Visual
เซ็ตไตโชเน็น (ญี่ปุ่น: 絶対少年; โรมาจิ: Zettai Shōnen) เป็นภาพยนตร์การ์ตูนญี่ปุ่นแนวลึกลับ ออกแพร่ภาพในประเทศญี่ปุ่นตั้งแต่วันที่ 21 พฤษภาคม ถึง 20 พฤศจิกายน พ.ศ. 2548 ทางช่อง NHKBS2
เนื้อเรื่อง

ในหน้าร้อนปีหนึ่ง อะยุมุ ไอซาวะ จากโยโกฮาม่าถูกส่งไปอาศัยอยู่ ณ เมืองเล็กๆ ในชนบทแห่งหนึ่งซึ่งเป็นบ้านเกิดของเขา หลังจากมาถึงได้ไม่นานเด็กท้องถิ่นคนหนึ่งก็บอกให้เขาไปพบและเล่นกับวัคคุง เด็กผู้ชายลึกลับที่รออะยุมุมานานกว่าสิบปี...
รายละเอียด > ข้อมูลสัมพันธ์

เซ็ตไตโชเน็น มีการแบ่งเนื้อเรื่องออกเป็นสองส่วน อันได้แก่เนื้อเรื่องส่วนของเมืองทานะ (ตอนที่ 1 - ตอนที่ 12) และส่วนของเมืองโยโกฮาม่า (ตอนที่ 13 - ตอนที่ 26) ซึ่งเป็นเนื้อเรื่องสองปีให้หลัง จากเหตุการณ์ต่างๆ ที่เมืองทานะ โดยมีการเปลี่ยนตัวละครดำเนินเรื่องหลักใหม่ทั้งหมด นอกเสียจากตัวเอก อะยุมุ ไอซาวะ
รายละเอียด > เพลง

Hikari no Silhouette (光のシルエット)
คำร้อง: CooRie
ทำนอง: rino
เนื้อเพลง: rino
Shounen Hamming (ชื่อภาษาญี่ปุ่น: 少年ハミング)
คำร้อง: อิโต้ มาสุมิ (Itou Masumi)
ทำนอง: อิโต้ มาสุมิ (Itou Masumi)
เนื้อเพลง: อาคิ ฮาตะ (Aki Hata)
ตัวละครหลัก

อะยุมุ ไอซาวะ (逢沢 歩)
ตัวละครหลัก > ฝั่งเมืองทานะ

มิคุ มิยามะ (深山美紀)
มิคิ มิยามะ (深山美玖)
ริวสุเกะ ซาคาคุระ (阪倉亮介)
ชิโอเนะ อุมิโนะ (海野潮音)
ตัวละครหลัก > ฝั่งเมืองโยโกฮาม่า

คิสะ ทานิกาวะ (谷川希紗)
ริเอโกะ ยามาโตะ (大和理絵子)
มิซากิ มาคาเบะ (真壁正樹)
ชิเกคิ โคบายากาวะ (小早川成基)
ตัวละครหลัก > ทีมงาน

โทโมมิ โมชิซุคิ - ผู้กำกับ
ซุนาโฮะ โทเบะ - ออกแบบตัวละคร
แหล่งข้อมูลอื่น

เว็บไซต์อย่างเป็นทางการเก็บถาวร 2012-06-18 ที่ เวย์แบ็กแมชชีน
เว็บไซต์โดยสถานีโทรทัศน์ NHKBS2
แบบแผนอะแดปเตอร์

แบบแผนอะแดปเตอร์ (Adapter pattern) เป็นแบบแผนการออกแบบซอฟต์แวร์ ที่ใช้เชื่อมการทำงานระหว่างคลาสผู้เรียกและคลาสที่ถูกเรียกในกรณีที่คลาสที่ถูกเรียกมีเมธอดที่แตกต่างจากที่ผู้เรียกคาดหวัง ตัวอย่างที่เห็นได้ในชีวิตประจำวันเช่น หม้อแปลงไฟฟ้า หรือปลั๊กไฟที่มีขาต่างรูปทรงต่างกันจะต้องมีตัวแปลงเพื่อต่อเชื่อมเป็นต้น
การนำไปใช้งาน

การสร้างคลาสสำหรับทำหน้าที่เป็นอะแด็ปเตอร์สามารถทำได้สองวิธีดังนี้
วิธีการแบบ inheritance ให้คลาสอะแด็ปเตอร์ซับคลาสจากคลาสที่จะถูกใช้งานจริงและให้อิมพลิเมนท์อินเตอร์เฟสตามที่คลาสผู้เรียกคาดหวัง ความสัมพันธ์ระหว่างผู้แปลงและผู้ถูกแปลงจะเป็นในแบบ is-a ดังภาพประกอบ
วิธีการแบบ delegation ให้คลาสอะแด็ปเตอร์อิมพลิเมนท์อินเตอร์เฟสตามที่คลาสผู้เรียกคาดหวังแต่ไม่ต้องซับคลาส คลาสอะแด็ปเตอร์เรียกเมธอดของคลาสที่จะถูกใช้งานผ่านทางอ็อบเจกต์ของคลาสที่ถูกใช้งานนั้น ความสัมพันธ์ระหว่างผู้แปลงและผู้ถูกแปลงจะเป็นในแบบ has-a ดังภาพ
ตัวอย่างโปรแกรม > ภาษาจาวา

ซอร์สโค้ดอะแด็ปเตอร์แบบ inheritance
public class Adapter extends Adaptee implements ExpectedInterface {
    public void doWork() {
        actualDoWork();
    }
}
ซอร์สโค้ดอะแด็ปเตอร์แบบ delegation
public class Adapter implements ExpectedInterface {
    private Adaptee adaptee;

    public void doWork() {
        adaptee.actualDoWork();
    }
}
อินเตอร์เฟสที่โค้ดผู้เรียกคาดหวัง
public interface ExpectedInterface {
    public void doWork();
}
คลาสที่ถูกแปลง
public class Adaptee {
    public void actualDoWork() {
        // do work
    }
}
การเรียกใช้งาน
expectedInterface.doWork();
แหล่งข้อมูลอื่น

Adopt Adapter เก็บถาวร 2007-02-05 ที่ เวย์แบ็กแมชชีน โดย David Geary (อังกฤษ)
Design Patterns in Java: Adapter[ลิงก์เสีย] โดย Steven John Metsker (อังกฤษ)
อะแด็ปเตอร์แพตเทิร์น โดย อนุภาค มาตรมูล(ไทย)
คลาสไดอะแกรมของแบบแผนอะแดปเตอร์ชนิด inheritance ในแบบ UML
คลาสไดอะแกรมของแบบแผนอะแดปเตอร์ชนิด delegation ในแบบ UML
เพลงชาติสหภาพโซเวียต

| --- | --- |
Государственный гимн СССР Gosudarstvenny gimn SSSR

เพลงชาติเดิมของ สหภาพโซเวียต (ค.ศ. 1944–1991) เพลงชาติเดิมของ  สหพันธ์สาธารณรัฐสังคมนิยมโซเวียตรัสเซีย (ค.ศ. 1944–1990)
เนื้อร้อง: เซอร์เกย์ มิคาลกอฟ
ทำนอง: อะเลคซันดร์ วาซิลเยวิช อะเลคซันดรอฟ
รับไปใช้: 15 มีนาคม ค.ศ. 1944 (เนื้อร้องเดิม) ค.ศ. 1955 (บรรเลง) 1 กันยายน ค.ศ. 1977 (แก้ไขเนื้อร้อง)
เลิกใช้: 26 ธันวาคม ค.ศ. 1991 (ในฐานะเป็นเพลงชาติแห่งสหภาพโซเวียต) 23 พฤศจิกายน ค.ศ. 1990 (ในฐานะเป็นเพลงประจำแคว้นของสหพันธ์สาธารณรัฐสังคมนิยมโซเวียตรัสเซีย)
ก่อนหน้า: "แองเตอร์นาซิอองนาล"
ถัดไป: "เพลงของผู้รักชาติ" (สหพันธ์สาธารณรัฐสังคมนิยมโซเวียตรัสเซีย)

ตัวอย่างเสียง
เพลงชาติสหภาพโซเวียต (บรรเลง)ไฟล์ ช่วยเหลือ
 
"เพลงชาติสหภาพโซเวียต" เป็นเพลงชาติอย่างเป็นทางการของสหภาพสาธารณรัฐสังคมนิยมโซเวียตประกาศใช้อย่างเป็นทางการในวันที่ 15 มีนาคม 1944 ในระหว่างสงครามโลกครั้งที่สอง
หลังการปฏิวัติสังคมนิยมในรัสเซียโดยพวกบอลเชวิคเมื่อเดือนตุลาคม ค.ศ. 1917 (พ.ศ. 2460) ในปีต่อมา ได้มีการใช้เพลง L'Internationale (หรือในภาษาอังกฤษ The Internationale) ซึ่งเพลงประจำของการปฏิวัติสังคมนิยมสากลเป็นเพลงชาติรัสเซีย เนื้อร้องฉบับภาษารัสเซียเป็นผลงานแปลของ อาร์คาดี้ ยาคอฟเลวิช ก็อตส์ เมื่อปี ค.ศ. 1902 (พ.ศ. 2445) เพลงนี้ได้ใช้เป็นเพลงชาติสหภาพโซเวียตที่ก่อตั้งในปี ค.ศ. 1922 (พ.ศ. 2465) และใช้ต่อมาจนถึงปี ค.ศ. 1944 (พ.ศ. 2487) จากนั้นมีการใช้เพลงชาติใหม่ ที่ประพันธ์ทำนองโดย อเล็กซานเดอร์ อเล็กซานดรอฟ และประพันธ์เนื้อร้องโดย เซอร์เกย์ มิคาลกอฟ และ จี.แอล. เรจิสตาน
ก่อนที่เพลงนี้จะได้ใช้เป็นเพลงชาติสหภาพโซเวียต ทำนองของเพลงนี้เคยถูกใช้ในงานหลายชิ้นของอเล็กซานดรอฟ ครั้งแรกได้ใช้เป็นเพลงประจำพรรคบอลเชวิคใน ค.ศ. 1938 (พ.ศ. 2481) และเมื่อ องค์การคอมมิวนิสต์สากล หรือโคมินเทิร์นสลายตัวไปในปี ค.ศ. 1943 (พ.ศ. 2486) ผู้นำประเทศมองว่าเพลงชาติใหม่ของสหภาพโซเวียต สมควรเข้ามาแทนที่เพลง L'Internationale ซึ่งตามประวัติแล้วเกี่ยวข้องกับขบวนการคอมมิวนิสต์สากลมากกว่า โจเซฟ สตาลิน ผู้นำประเทศในยุคนั้นจึงตัดสินใจเลือกเอาทำนองที่อเล็กซานดรอฟประพันธ์ มาใช้เป็นทำนองเพลงชาติฉบับใหม่ ส่วนคำร้องที่ร่วมประพันธ์โดย มิคาลกอฟ และ แอล. เรจิสตาน ได้แต่งเสร็จสมบูรณ์ในปี ค.ศ. 1943 (พ.ศ. 2486) สตาลินได้ให้การรับรองเป็นเนื้อร้องเพลงชาติในปีถัดมา โดยมีข้อมูลว่าสตาลินได้ปรับเปลี่ยนบางส่วนของเนื้อร้องเองด้วย เพลงนี้มีเนื้อหากล่าวถึงแนวคิดของเลนิน และสัมพันธภาพที่แบ่งแยกไม่ได้ของรัฐที่เข้าร่วมในสหภาพโซเวียต
หลังการตายของสตาลินในปี ค.ศ. 1953 (พ.ศ. 2496) ทางการได้ยกเลิกเนื้อร้องฉบับที่ 2 เพื่อกำจัดอิทธิพลสตาลิน เพลงชาติโซเวียตจึงไม่มีเนื้อร้องอยู่ระยะหนึ่ง มิคาลกอฟได้เขียนเนื้อเพลงชาติฉบับใหม่เสร็จในปี ค.ศ. 1970 (พ.ศ. 2513) แต่ได้เสนอต่อทางการในปี ค.ศ. 1977 (พ.ศ. 2520) และได้รับการอนุมัติวันที่ 1 กันยายน ปีเดียวกัน โดยเนื้อร้องฉบับนี้ไม่มีส่วนใดที่เอ่ยถึงสตาลินเลย เพลงชาติสหภาพโซเวียตยุดนี้ได้ใช้มาจนถึงการล่มสลายของสหภาพโซเวียต และการแยกตัวจากสหภาพเดิมออกเป็น 15 ประเทศในปี ค.ศ. 1991 (พ.ศ. 2534)
ปัจจุบัน ทำนองเพลงชาติสหภาพโซเวียต ถูกเลือกมาเป็นทำนองเพลงชาติรัสเซีย โดยที่มิคาลกอฟได้เป็นผู้ประพันธ์เนื้อร้องเพลงชาติรัสเซียใหม่อีกครั้งหนึ่ง
เนื้อร้อง > ฉบับ พ.ศ. 2520 (ฉบับแก้ไข)

| 0 | 1 | 2 | 3 |
| --- | --- | --- | --- |
| อักษรซีริลลิก | อักษรละติน | เนื้อร้องภาษาไทย | คำแปลภาษาไทย |
| Союз нерушимый республик свободных  Сплотила навеки Великая Русь.  Да здравствует созданный волей народов  Единый, могучий Советский Союз!    Припев:  Славься, Отечество наше свободное,  Дружбы народов надёжный оплот!  Партия Ленина—сила народная  Нас к торжеству коммунизма ведёт!    Сквозь грозы сияло нам солнце свободы,  И Ленин великий нам путь озарил:  На правое дело он поднял народы,  На труд и на подвиги нас вдохновил!    Припев    В победе бессмертных идей коммунизма  Мы видим грядущее нашей страны,  И Красному знамени славной Отчизны  Мы будем всегда беззаветно верны!    Припев | Soyuz nerushimy respublik svobodnykh  Splotila naveki velikaya Rus.  Da zdravstvuyet sozdanny voley narodov  Yediny, moguchy Sovetsky Soyuz!    Pripev:  Slavsya, Otechestvo nashe svobodnoye,  Druzhby narodov nadyozhny oplot!  Partiya Lenina — sila narodnaya  Nas k torzhestvu kommunizma vedyot!    Skvoz grozy siyalo nam solntse svobody,  I Lenin velikiy nam put' ozaril,  Na pravoye delo on podnyal narody,  Na trud i na podvigi nas vdokhnovil!    Pripev    V pobede bessmertnykh idey kommunizma  My vidim gryadushcheye nashey strany,  I Krasnomu znameni slavnoy Otchizny  My budem vsegda bezzavetno verny!    Pripev | โซยูซ เนรูชี มีย เรสพูบบลิก สโวบอนิค  สพล็อตทีลา นาเวกี เวลี กายา รูซ  ดา สดาฟ ซทวูเย็ท โซซดานีย โวเล นโรโดฟ  เยดีนีย โมกูชี โซเวียต สกี โซยูซ    [ร้องประสานเสียง]  สลาฟ สยา โอเท เชซโว นาเช สโวโบดโนเย  ดรูชบีย นโรโดฟ นโดชนีย โอพล็อต  ปาร์ตี้ยา เลนินา ซีลา นาโรดนายา  นาส กา ตอเชสวู คอมมิวนิสมา เวดโยต    สกว็อซ โกรซี ซียาโล นัม สล็อนเซ สโวบอดีย  อี เลนิน เวลิกี นัม พูด โอซาร์อิล  นา พราโวเย เดโล ออน พร็อดนอล นาโรดีย  นา ตรูด อี นา พร็อตวิกิ นาส วดอโนวิล    [ร้องประสานเสียง]    ไว เบเด เบสแมตนีย อีเด คอมมิวนิสมา  มิย วีดีม กราดูชเชเย นาเช ซทรานีย  อี กราสนอมู ซนาเนมิ สลาฟน็อย อ็อทชิซนีย  มิย บูเด็ม เว็กสฺดา เบ็ซซาเว็ทโน เวอนีย    [ร้องประสานเสียง] | สหภาพที่แยกไม่ได้ของสาธารณรัฐอิสระ  รัสเซียที่ยิ่งใหญ่หล่อหลอมรวมตลอดกาล  สิ่งที่ก่อตั้งโดยเจตนารมย์ประชาชนจงเจริญ  สหภาพโซเวียต ที่เป็นหนึ่งเดียว และทรงพลัง    ร้องประสานเสียง  จงรุ่งโรจน์ มาตุภูมิเสรีของเรา  มิตรภาพของประชาชน คือปราการมั่นคง  พรรคของเลนิน พลังของประชาชน  พรรคนำเราไปสู่ชัยชนะของลัทธิคอมมิวนิสต์    แสงแห่งเสรีส่องสว่างผ่านพายุ  และเลนินผู้ยิ่งใหญ่ ส่องทางให้เรา  ท่านนำพาประชาชน ไปยังเป้าหมายที่ถูกต้อง  ท่านเป็นแรงบันดาลของเราในการงานและชัยชนะ    ร้องประสานเสียง    ในชัยชนะที่ยืนยงของแนวคิดคอมมิวนิสต์  เราเห็นอนาคตของประเทศเรา  ต่อธงแดงของปิตุภูมิอันรุ่งโรจน์  เราจะจงรักภักดีโดยไม่คำนึงถึงตัวเอง    ร้องประสานเสียง |
สื่อ

เพลงชาติสหภาพโซเวียต (ฉบับคีย์บอร์ด)
คีย์บอร์ดบรรเลง ตัดเสียงขับร้อง
เพลงชาติสหภาพโซเวียต (ฉบับ พ.ศ. 2487)
บรรเลงและขับร้องโดยคณะประสานเสียงกองทัพแดง บันทึกเสียงเมื่อ ค.ศ. 1944
เพลงชาติสหภาพโซเวียต (ฉบับ พ.ศ. 2520)
บรรเลงและขับร้องโดยคณะประสานเสียงบอลชอยส์เธียร์เตอร์ บันทึกเสียงในช่วง ค.ศ. 1977
เพลงชาติสหภาพโซเวียต (บรรเลง)
บรรเลงโดยวงดุริยางค์กองทัพเรือสหรัฐอเมริกา
ดูเพิ่ม

"แองเตอร์นาซิอองนาล"
ปาทริโอติเชสกายา เปสนยา ("เพลงของผู้รักชาติ")
"เพลงสรรเสริญสหพันธรัฐรัสเซีย" (เพลงชาติรัสเซียในปัจจุบัน)
"โบเช ซาร์ยาครานี!" ("พระเจ้าทรงคุ้มครองซาร์!")
"กรอมโพเบดี ราซดาวายเซีย!" ("ขอสายฟ้าแห่งชัยชนะจงฟาดลงมา!")
แองเตอร์นาซิอองนาลในภาษารัสเซีย
มาร์แซแยซของกรรมกร – ลามาร์แซแยซในฉบับภาษารัสเซีย
เพลงชาติของสหภาพโซเวียตและสาธารณรัฐสหภาพ
แหล่งข้อมูลอื่น

เว็บไซต์พิพิธภัณฑ์เพลงชาติรัสเซีย (Russian Anthems museum)(รัสเซีย)(อังกฤษ)
www.sovmusic.ru
ประวัติผู้ประพันธ์เพลงชาติรัสเซีย (ภาษารัสเซีย) (ภาษาอังกฤษ)
| ด ค กเพลงชาติสหภาพโซเวียตและสาธารณรัฐโซเวียตต่าง ๆ |
| --- | --- | --- |
| ทางการ |  แองเตอร์นาซิอองนาล (1922–1944)  เพลงชาติสหภาพโซเวียต (1944–1991)  |  |
| สาธารณรัฐของสหภาพโซเวียต |  อาร์เมเนีย  อาเซอร์ไบจาน  เบียโลรัสเซีย  เอสโตเนีย  จอร์เจีย  คาซัคสถาน  เคอร์กิเซีย  ลัตเวีย  ลิทัวเนีย  มอลเดเวีย  รัสเซีย  ทาจิกิสถาน  เติร์กเมนิสถาน  ยูเครน  อุซเบกิสถาน  |  |
| สาธารณรัฐโซเวียตอายุสั้น |  คารีโล-ฟินนิช (2483-2499)  |  |
| ด ค กเพลงชาติรัสเซีย |
| --- | --- | --- |
|  โมลิทวารุสคิคฮ์ (ค.ศ. 1816–1833)  พระเจ้าทรงคุ้มครองซาร์ (ค.ศ. 1833–1917)  ราโบชายา มาร์เซลเยซา (มาร์แซแยซกรรมกร) (ค.ศ. 1917–1918)  แองเตอร์นาซิอองนาล (ค.ศ. 1918–1944)  เพลงชาติสหภาพโซเวียต (ค.ศ. 1944–1990)  ปาตรีโอตีเชสกายาเปสเนีย (ค.ศ. 1990–2000)  เพลงชาติรัสเซีย (ตั้งแต่ ค.ศ. 2000)  |  โมลิทวารุสคิคฮ์ (ค.ศ. 1816–1833)  พระเจ้าทรงคุ้มครองซาร์ (ค.ศ. 1833–1917)  ราโบชายา มาร์เซลเยซา (มาร์แซแยซกรรมกร) (ค.ศ. 1917–1918)  แองเตอร์นาซิอองนาล (ค.ศ. 1918–1944)  เพลงชาติสหภาพโซเวียต (ค.ศ. 1944–1990)  ปาตรีโอตีเชสกายาเปสเนีย (ค.ศ. 1990–2000)  เพลงชาติรัสเซีย (ตั้งแต่ ค.ศ. 2000)  |  |
เฮ็กเจียว

ขุนพลของรัฐวุยก๊กในศตวรรษที่ 3l
| เฮ็กเจียว (เห่า เจา) |
| --- | --- |
郝昭

ขุนพลตำแหน่งเบ็ดเตล็ด (雜號將軍 จ๋าเฮ่าเจียงจฺวิน)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
 
ข้อมูลส่วนบุคคล
เกิด: ไม่ทราบ นครไท่หยวน มณฑลชานซี
เสียชีวิต: ค.ศ. 229?
บุตร: เหา ข่าย
อาชีพ: ขุนพล
ชื่อรอง: ปั๋วเต้า (伯道)

เฮ็กเจียว หรือ เฮกเจียว (มีบทบาทในช่วงปี ค.ศ. 220-229) มีชื่อในภาษาจีนกลางว่า เห่า เจา (จีน: 郝昭; พินอิน: Hǎo Zhāo) ชื่อรอง ปั๋วเต้า (จีน: 伯道; พินอิน: Bódào) เป็นขุนพลแห่งรัฐวุยก๊กในยุคสามก๊กของจีน มีชื่อเสียงจากชัยชนะในการล้อมตันฉองเมื่อปี ค.ศ. 229 โดยเฮ็กเจียวป้องกันตันฉองจากการโจมตีโดยกองกำลังที่มีจำนวนมากกว่าของรัฐจ๊กก๊กรัฐอริของวุยก๊กได้เป็นผลสำเร็จ แต่เฮ็กเจียวเสียชีวิตด้วยอาการป่วยหลังจากนั้นไม่นาน
การรับราชการก่อนรักษาตันฉอง

เฮ็กเจียวเป็นชาวเมืองไท่หยวน (太原郡 ไท่ยฺเหวียนจฺวิ้น) ซึ่งอยู่บริเวณนครไท่หยวน มณฑลชานซีในปัจจุบัน เฮ็กเจียวได้รับการระบุว่าเป็นผู้ "แข็งแกร่งสมชาย" เฮ็กเจียวเข้าร่วมกองทัพตั้งแต่อายุยังเยาว์ และได้เลื่อนขั้นเป็นขุนพลตำแหน่งเบ็ดเตล็ด (雜號將軍 จ๋าเฮ่าเจียงจฺวิน) หลังประสบความสำเร็จในยุทธการ
ในปี ค.ศ. 220 ชฺวี เหยี่ยน (麴演), จาง จิ้น (張進) และหฺวาง หฺวา (黃華) เริ่มก่อกบฏในเมืองเสเป๋ง (西平 ซีผิง), จางเย (張掖) และจิ่วเฉฺวียน (酒泉) ทั้งหมดอยู่ในมณฑลกานซู่และมณฑลชิงไห่ในปัจจุบัน ชนเผ่าท้องถิ่นในเมืองอู่เวย์ (武威郡 อู่เวย์จฺวิ้น) ก็ก่อจลาจลขึ้นและเข้าร่วมกลุ่มกบฏ เฮ็กเจียวและงุยเป๋ง (魏平 เว่ย์ ผิง) ร่วมกับขุนพลซู เจ๋อ (蘇則) นำทัพหลวงปราบปรามกบฏ สังหารชฺวี เหยี่ยนและจาง จิ้นได้สำเร็จ และบังคับหฺวาง หฺวาและชนเผ่าท้องถิ่นในเมืองอู่เวย์ให้ยอมจำนน เฮ็กเจียวยังคงดูแลอาณาบริเวณด้านตะวันตกของแม่น้ำฮองโห ครอบคลุมพื้นที่บางส่วนของมณฑลชานซี, มณฑลฉ่านซี และมณฑลกานซู่ในปัจจุบัน ในระหว่างที่ทำหน้าที่เป็นเวลามากกว่า 10 ปี เฮ็กเจียวสามารถรักษาความสงบมั่นคงในภูมิภาคได้เป็นอย่างดี
ในปี ค.ศ. 227 ชฺวี อิง (麴英) ชาวเมืองเสเป๋งเริ่มก่อกบฏและสังหารนายอำเภอของอำเภอหลินเชียง (臨羌) และซีตู (西都) เฮ็กเจียวและลู่ ผาน (鹿磐) นำทัพหลวงโจมตีชฺวี อิง ปราบปรามกบฏได้สำเร็จและสังหารชฺวี อิง
ป้องกันตันฉอง

บทความหลัก: การล้อมตันฉอง
หลังการก่อการกำเริบที่เทียนซุยและยุทธการที่เกเต๋งเมื่อต้นปี ค.ศ. 228 โจจิ๋นมหาขุนพลแห่งวุยก๊กคาดการณ์ว่าการบุกครั้งต่อไปของจ๊กก๊กที่เป็นรัฐอริของวุยก๊กจะต้องมาทางตันฉอง (陳倉 เฉิงชาง; อยู่ทางตะวันออกของนครเป่าจี มณฑลฉ่านซีในปัจจุบัน) จึงมอบหมายให้เฮ็กเจียวและหวาง เชิง (王生) ไปรักษาตันฉองและเสริมการป้องกัน การคาดการณ์ของโจจิ๋นถูกต้อง เมื่อจูกัดเหลียงผู้สำเร็จราชการของรัฐจ๊กก๊กนำกองกำลังเข้าโจมตีตันฉองเมื่อราวเดือนมกราคม ค.ศ. 229
จูกัดเหลียงรู้ว่าตันฉองมีป้อมปราการที่แข็งแกร่งยากต่อการยึดครอง เมื่อจูกัดเหลียงนำทหารจ๊กก๊กยกมาถึงตันฉอง ก็ประหลาดใจที่ตันฉองมีการเสริมการป้องกันอย่างดีมาก และยิ่งประหลาดใจเมื่อรู้ว่าเฮ็กเจียวรับหน้าที่รักษาตันฉอง จูกัดเหลียงเคยได้ยินชื่อเสียงของเฮ็กเจียวในฐานะขุนพลผู้มากความสามารถ ตระหนักดีว่าตนไม่สามารถยึดตันฉองได้โดยง่าย จูกัดเหลียงจึงสั่งให้กำลังทหารเข้าล้อมตันฉอง และส่งกิมเซียง (靳詳 จิ้น เสียง) ที่เป็นคนบ้านเกิดเดียวกันกับเฮ็กเจียว ให้ไปเกลี้ยกล่อมเฮ็กเจียวให้ยอมจำนน เฮ็กเจียวตอบว่า "ท่านก็รู้กฎหมายของวุยและท่านก็รู้จักข้าดี ข้าได้รับพระคุณเป็นล้นพ้นจากรัฐของข้าและบ้านของข้าก็สำคัญ ไม่มีอะไรที่ท่านจะพูดได้ (เพื่อเปลี่ยนใจข้า) กลับไปหาจูกัด (เหลียง) และบอกให้เตรียมเข้าโจมตีเถิด" หลังจากกิมเซียงกลับไปรายงานจูกัดเหลียงถึงคำพูดของเฮ็กเจียว จูกัดเหลียงจึงส่งกิมเซียงให้พยายามเกลี้ยกล่อมเฮ็กเจียวอีกครั้งและบอกเฮ็กเจียวว่าตัวเฮ็กเจียวไม่มีทางต้านทัพจ๊กก๊ก ไม่จำเป็นต้องเข้าหาความตายและความพินาศ เฮ็กเจียวตอบว่า "ข้ายืนกรานในสิ่งที่ข้าบอกท่านไปแล้วก่อนหน้านี้ แม้ข้าจะรู้จักท่าน แต่เกาทัณฑ์ของข้าไม่รู้จักท่าน" กิมเซียงจึงลาจากไป
โอกาสที่ทัพจ๊กก๊กจะเอาชนะเฮ็กเจียวได้นั้นมีสูงมาก เพราะเฮ็กเจียวมีทหารเพียงราว 1,000 นายในการต้านทัพจ๊กก๊กที่มีจำนวนนับหมื่นนาย และไม่มีวี่แววว่ากำลังเสริมของวุยก๊กจะมุ่งมายังตันฉอง จูกัดเหลียงจึงสั่งกองกำลังทหารให้ใช้บันไดพาดและไต่ขึ้นกำแพงของตันฉอง แต่เฮ็๋กเจียวโต้ตอบโดยสั่งให้ทหารมือเกาทัณฑ์ยิงเกาทัณฑ์ไฟไปยังบันไดพาด ทำให้บันไดลุกติดไฟคลอกทหารที่อยู่บนบันได เมื่อทัพจ๊กก๊กใช้รถกระทุ้งประตู เฮ็กเจียวจึงสั่งกำลังทหารให้ผูกหินกับสายโซ่ แล้วทุ่มจากบนกำแพงไปทำลายรถกระทุ้งประตู ทหารจ๊กก๊กจึงหันไปใช้วิธีถมคูเมืองรอบตันฉองเพื่อจะส่งหอรบเข้าไปใกล้กำแพงเมืองเพื่อให้ทหารปีนเข้าไป เฮ็กเจียวโต้กลับยุทธวิธีนี้ด้วยการสั่งทหารให้สร้างกำแพงชั้นในด้านหลังกำแพงชั้นนอกเพื่อป้องกันไม่ให้ข้าศึกรุกเข้ามาอีก จูกัดเหลียงจึงคิดที่จะให้กำลังทหารขุดอุโมงค์ตรงเข้าไปภายในตันฉอง แต่เฮ็กเจียวเตรียมการป้องกันโดยสั่งให้ทหารขุดอุโมงค์ในแนวตั้งฉากเพื่อสกัดข้าศึก
การปิดล้อมกินเวลานานกว่า 20 วัน จูกัดเหลียงไม่สามารถทำการใด ๆ เพื่อเอาชนะเฮ็กเจียวและยึดตันฉองได้ เมื่อจูกัดเหลียงทราบข่าวว่ากำลังเสริมของวุยก๊กกำลังยกมาถึงจึงตัดสินใจถอยทัพ
เสียชีวิต

ราชสำนักวุยก๊กออกหนังสือยกย่องเฮ็กเจียวสำหรับความกล้าหาญในการป้องกันตันฉอง และมอบบรรดาศักดิ์ระดับโหวให้กับเฮ็กเจียวสำหรับความดีความชอบ ภายหลังเมื่อเฮ็กเจียวมายังลกเอี๋ยงนครหลวงของวุยก๊ก โจยอยจักรพรรดิแห่งวุยก๊กทรงได้พบปะกับเฮ็กเจียว โจยอยตรัสกับซุนจู (孫資 ซุน จือ) ขุนนางที่มีบ้านเกิดเดียวกับเฮ็กเจียวว่า "บ้านเกิดของท่านมีผู้กล้าหาญมั่นคงเช่นนี้ จะมีอะไรให้กังวลในเมื่อข้ามีขุนพลผู้ร้อนแรงเช่นพวกเขา" โจยอยต้องการจะมอบหมายความรับผิดชอบที่ยิ่งใหญ่มากขึ้นแก่เฮ็กเจียว แต่เฮ็กเจียวเกิดป่วยหนักและในที่สุดก็เสียชีวิตในเวลาไม่นาน
ก่อนที่เฮ็กเจียวจะเสียชีวิต ได้บอกกับเหา ข่าย (郝凱) ผู้เป็นบุตรชายว่า "ในฐานะขุนพลแล้ว พ่อรู้ว่าสิ่งใดที่ขุนพลไม่ควรทำ พ่อขุดหลุมศพจำนวนมากเพื่อนำไม้มาใช้สร้างยุทโธปกรณ์ พ่อจึงรู้ว่าหลุมศพอันยิ่งใหญ่ไม่มีประโยชน์กับคนตาย (หลังจากพ่อตาย) ลูกต้องแต่งกายพ่อด้วยเสื้อผ้าเรียบ ๆ ยามมีชีวิตเรามีสถานที่ที่อาศัยอยู่ ยามตายเราจะไปที่ไหนได้เล่า ขึ้นอยู่กับลูกที่จะตัดสินใจว่าหลุมศพของพ่อจะอยู่ที่ใด เหนือ ใต้ ตะวันออก หรือตะวันตก"
ในวัฒนธรรมประชานิยม

ฉิน ฟ่านเฉียง (秦梵祥) รับบทเป็นเฮ็กเจียวในละครโทรทัศน์ปี พ.ศ. 2553 เรื่อง สามก๊ก
ดูเพิ่ม

รายชื่อบุคคลในยุคสามก๊ก
ไตรรงค์ เพ็ชรเทียม

นักฟุตซอลชาวไทย
| ข้อมูลส่วนตัว |
| --- | --- | --- | --- |
ชื่อเต็ม:  ไตรรงค์ เพ็ชรเทียม
วันเกิด:  1 กรกฎาคม พ.ศ. 2536 (31 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.77 m (5 ft 9 1⁄2 in)
ตำแหน่ง:  ปีก
ข้อมูลสโมสร
สโมสรปัจจุบัน:  สโมสรฟุตซอลสุราษฎร์ธานี
สโมสรเยาวชน
พ.ศ. 2550–2554:  โรงเรียนปทุมคงคา
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2556 |  สโมสรฟุตซอลนนทบุรี |  9 |  (3) |
| พ.ศ. 2556–2558 |  มหาวิทยาลัยนอร์ทอีสเทิร์น ขอนแก่น |  44 |  (21) |
| พ.ศ. 2559–2561 |  สโมสรฟุตซอลบางกอกซิตี้ |  26 |  (20) |
| พ.ศ. 2562 |  สโมสรฟุตซอลชลบุรีบลูเวฟ |   |   |
| พ.ศ. 2563– |  สโมสรฟุตซอลบางกอกซิตี้ |  0 |  (0) |
ทีมชาติ
| พ.ศ. 2559– |  ฟุตซอลทีมชาติไทย |  4 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไตรรงค์ เพ็ชรเทียม ชื่อเล่น เด้ง เป็นปีกฟุตซอลชาวไทย และเป็นสมาชิกฟุตซอลทีมชาติไทยในการแข่งฟุตซอลชิงแชมป์โลก 2016 นอกจากนี้ เขาทำหน้าที่ให้แก่สโมสรฟุตซอลสุราษฎร์ธานีในการแข่งฟุตซอลไทยแลนด์ลีก
ผลงานอาชีพระหว่างประเทศ

ภายใต้การคุมทีมของมิเกล โรดริโก ไตรรงค์ได้รับการเรียกตัวเข้าร่วมฟุตซอลทีมชาติไทยเป็นครั้งแรกสำหรับการแข่งไทยแลนด์ไฟฟ์ 2016 เขาได้รับการเปิดตัวอย่างเป็นทางการในวันที่ 20 สิงหาคม พ.ศ. 2559 เมื่อครั้งปะทะกับทีมชาติญี่ปุ่น โดยเขายังทำประตูได้ในครั้งเปิดตัว
โอเมกา (แก้ความกำกวม)

โอเมกา (omega, Omega) อาจหมายถึง
อักษร

โอเมกา (Ω, ω) อักษรกรีก
โอเมกา (Ѡ, ѡ) อักษรซีริลลิก
คณิตศาสตร์

ω และ ω2 คำตอบสองในสามค่าจาก รากที่สามของ 1
ฟังก์ชันโอเมกา
ฟังก์ชันดับเบิลยูของแลมเบิร์ต
ฟังก์ชันโอเมกาของไรต์
โอเมกา (ค่าคงตัว) มาจากฟังก์ชันดับเบิลยูของแลมเบิร์ต เขียนแทนด้วย Ω
ค่าคงตัวของไชทิน เขียนแทนด้วย Ω
ภาษาโอเมกา เซตของลำดับสัญลักษณ์
จำนวนเชิงอันดับที่
โอเมกา (ω) เซตของจำนวนธรรมชาติทั้งหมด และเป็นเซตของจำนวนเชิงอันดับที่อนันต์ที่เล็กที่สุด
โอเมกาหนึ่ง (ω1) เซตของจำนวนเชิงอันดับที่นับได้ทั้งหมด เป็นเซตของจำนวนเชิงอันดับที่นับไม่ได้ที่เล็กที่สุด
วิทยาศาสตร์

กรดไขมันโอเมกา-3
กรดไขมันโอเมกา-6
กรดไขมันโอเมกา-9
โอเมกาแบริออน อนุภาคชนิดหนึ่งที่เป็นส่วนย่อยของอะตอม
โอเมกา (ω) ในทางฟิสิกส์คือความถี่เชิงมุม
เอียวหู (หยาง หยง)

ขุนนางของรัฐจ๊กก๊กในศตวรรษที่ 3
| เอียวหู (หยาง หยง) |
| --- | --- |
楊顒

ขุนนางสำนักตะวันออก (東曹屬 ตงเฉาฉู่)
ดำรงตำแหน่ง ค.ศ. ? (?) – ค.ศ. ? (?)
นายทะเบียน (主簿 จู่ปู้)
ดำรงตำแหน่ง ค.ศ. ? (?) – ค.ศ. ? (?)
เจ้าเมืองปากุ๋น (巴郡太守 ปาจฺวิ้นไท่โฉ่ว)
ดำรงตำแหน่ง ค.ศ. ? (?) – ค.ศ. ? (?)
 
ข้อมูลส่วนบุคคล
เกิด: ไม่ทราบ นครเซียงหยาง มณฑลหูเป่ย์
เสียชีวิต: ไม่ทราบ
อาชีพ: ขุนนาง
ชื่อรอง: จื่อเจา (子昭)

เอียวหู มีชื่อในภาษาจีนกลางว่า หยาง หยง (จีน: 楊顒; พินอิน: Yáng Yóng) ชื่อรอง จื่อเจา (จีน: 子昭; พินอิน: Zǐzhāo) เป็นขุนนางของรัฐจ๊กก๊กในยุคสามก๊กของจีน